
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 824 

7 Αυγούστου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των Γεωργικών, Κτηνοτροφικών και Αλι¬ 
ευτικών Επιχειρήσεων σύγχρονης τεχνολογίας, 
που υπάγονται σπς ενισχύσεις του Ν. 2601/98. 1 

Σύσταση της γνωμοδοτικής Επιτροπής του ΕΟΜΜΕΧ 
Α.Ε. της περίπτωσης (γ) της παρ. 19 του άρθρου 8 
του Ν. 2601/98 και καθορισμός της διαδικασίας λει¬ 
τουργίας της». 2 

Καθορισμός των ειδικών προσόντων και των συντελε¬ 
στών βαρύτητας, καθώς και του τρόπου, της διαδι¬ 
κασίας και του οργάνου αξιολόγησης των υποψη¬ 
φίων ελεγκτών των Περιφερειακών Ελεγκτικών Κέ¬ 


ντρων (ΠΕΚ) του Υπουργείου Οικονομικών. 3 

Παράταση προθεσμιών υποβολής δηλώσεων και από¬ 
δοσης φόρων, εισφορών και τελών στη Δ.Ο.Υ. ΙΒ Α¬ 
θηνών . 4 

Τροποποίηση - συμπλήρωση του εσωτερικού κανονι¬ 
σμού λειτουργίας του Γενικού Περιφερειακού Νο¬ 
σοκομείου Παπαγεωργίου. 5 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 58606 (1) 

Καθορισμός των Γεωργικών, Κτηνοτροφικών και Αλιευτι¬ 
κών Επιχειρήσεων σύγχρονης τεχνολογίας, που υπά¬ 
γονται στις ενισχύσεις του Ν. 2601/98. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 3 παράγραφος 1 περίπτω¬ 
ση (θ) του Νόμου 2601/98 «Ενισχύσεις Ιδιωτικών Επενδύ¬ 
σεων για την οικονομική και Περιφερειακή ανάπτυξη της 
χώρας και άλλες διατάξεις» (ΦΕΚ 81/Α798). 

2. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα» όπως ισχύει. 

3. Τις προτάσεις των αρμοδίων Υπηρεσιών του Υπ. Γε¬ 
ωργίας, αποφασίζουμε: 


Άρθρο 1 

Οι Γεωργικές, Κτηνοτροφικές και Αλιευτικές επιχειρή¬ 
σεις σύγχρονης τεχνολογίας που υπάγονται στις ενισχύ¬ 
σεις του Ν. 2601/98 καθορίζονται ως εξής: 

1. Γεωργικές Επιχειρήσεις θερμοκηπιακού τύπου. 

Επιχειρήσεις παραγωγής κηπευτικών ειδών, ανθοκομι¬ 
κών ειδών, φυτών εσωτερικού χώρου, δενδροκομικών ει¬ 
δών, αναπαραγωγικού υλικού (φυτώρια), φυτών κηποτε- 
χνίας, με την προϋπόθεση δημιουργίας Τυποποιημένου 
θερμοκηπίου με σκελετό εκ σιδήρου ή ξύλου και κάλυψη 
από γυαλί ή πλαστικό (σκληρό ή μαλακό) και διαθέτουν 
εφ’ όσον υπάρχει αναγκαιότης, συστήματα αερισμού, 
θέρμανσης, άρδευσης, υδρολίπανσης, θερμοκουρτίνας, 
ψεκασμού, ψυχροσυντήρησης κ.λπ. 

Μέγεθος: για τα κηπευτικά μέχρι 15 στρέμματα θερμο¬ 
κηπίου, 

για τα ανθοκομικά μέχρι 10 στρέμματα θερμοκηπίου. 

2. Κτηνοτροφικές Επιχειρήσεις. 

• Βοοτροφικές μονάδες κρεατοπαραγωγής 

• Βοοτροφικές μονάδες γαλακτοπαραγωγής (εφόσον 
διαθέτουν ποσόστωση γάλακτος). 

• Αιγοπροβατοτροφικές μονάδες 

• Χοιροτροφικές μονάδες 

• Πτηνοτροφικές μονάδες μόνο για επέκταση ή/και εκ¬ 
συγχρονισμό λειτουργουσών υφισταμένων μονάδων 

• Μελισσοκομικές μονάδες 

• Σηροτροφικές μονάδες 

• Κονικλοτροφικές μονάδες 

• Μονάδες εκτροφής στρουθοκαμήλου 

• Μονάδες εκτροφής στρουθοκαμήλου 

• Μονάδες μονόπλων 

• Μονάδες νηκτικών πτηνών 

• Μετεγκατάσταση όλων των παραπάνω λειτουργου- 
σών μονάδων με σκοπό την προστασία του περιβάλλο¬ 
ντος, τον εκσυγχρονισμό τους και την καλή διαβίωση των 
ζώων. 

3. Επιχειρήσεις επεξεργασίας αναποφλοίωτου ρυζιού 

4. Γεωργικές Επιχειρήσεις νέων καλλιεργειών σε αντι¬ 
κατάσταση παλαιών. 

Υπάγονται επιχειρηματικές δραστηριότητες που πραγ¬ 
ματοποιούν επενδύσεις αντικατάστασης παλαιών καλ¬ 
λιεργειών με νέες, όπως αυτές καθορίζονται με την υπ’ α- 
ριθμ. 369242/4.3.98 απόφαση του Υπουργείου Γεωργίας 
«Καθορισμός Προωθούμενων ειδών, ποικιλιών και λοιπών 

δραστηριοτήτων δενδροκηπευτικών καλλιεργειών για το 
έτος 1998». 

5. Γεωργικές Επιχειρήσεις βιολογικής γεωργίας. 
Υπάγονται οι επιχειρηματικές δραστηριότητες παρα¬ 
γωγής φυτικών ή ζωϊκών προϊόντων με βιολογικό τρόπο. 

6. Αλιευτικές Επιχειρήσεις. 

- μονάδες εκτροφήςτων ιχθύων πέστροφας, σολωμού, 
στουργιονιού, χελιού, γουλιανού, κεφαλοειδών και κυ¬ 
πρίνου σε γλυκέα ύδσΓα καθώς και οι ιχθυογεννητικοί 
σταθμοί των, 

- μονάδες εκτροφής ιχθύων σε θαλάσσια ύδατα καθώς 
και οι ιχθυογεννητικοί σταθμοί των και 

- μονάδες εκτροφής οστρακοειδών και σταθμοί αναπα¬ 
ραγωγής τους. 

. Άρθρο 2 

Τα επενδυτικά σχέδια του άρθρου 1 της παρούσας α¬ 
πόφασης για την υπαγωγή τους στην πρώτη δέσμη κινή¬ 
τρων του νόμου 2601/98 τίθενται υπόψη των αρμοδίων υ¬ 
πηρεσιών του Υπουργείου Γεωργίας προκειμένου να εκ¬ 
φέρουν γνώμη επ’ αυτών. 

Άρθρο 3 

1. Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

2. Από την έναρξη ισχύος της παρούσας απόφασης 
παύει να ισχύει η κανονιστική απόφαση που είχε εκδοθεί 
κατ’ εφαρμογή της περίπτωσης β’ της παρ. 1 του άρθρου 
2 του Ν. 1892/90 και διατηρήθηκε σε ισχύ με την περί¬ 
πτωση β’ της παρ. 2 του άρθρου 14 του Ν. 2601 /98. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Β’). 

Άρθρο 5 

Από την εφαρμογή της παρούσας απόφασης δεν προ¬ 
κύπτει πρόσθετη δαπάνη εις βάρος του Κρατικού Προϋ¬ 
πολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Αυγούστου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΣΤ. ΤΖΟΥΜΑΚΑΣ 

- ♦ - 

Αριθ. 58631 (2) 

Σύσταση της γνωμοδοτικής Επιτροπής του ΕΟΜΜΕΧ 
Α.Ε. της περίπτωσης (γ) της παρ. 19του άρθρου 8του 
Ν. 2601/98 και καθορισμός της διαδικασίας λειτουρ¬ 
γίας της». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν.1558/85 (ΦΕΚ 137 Α/1985) "Κυ¬ 
βέρνηση και Κυβερνητικά Οργανα", άρθρο 29Ατο οποίο 
προστέθηκε με το άρθρο 27 του Ν.2081/1992 (ΦΕΚ 
154Α71992). 

2. Τις διατάξεις του Ν.2601/98 "Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις" (ΦΕΚ 81 Ν 15-4-98) και 


ειδικότερα τις περιπτώσεις (γ) και (ε) της παρ. 19 του άρ¬ 
θρου 8 αυτού. 

3. Τις διατάξεις του Ν. 2414/97 για την μετατροπή του Ε¬ 
ΟΜΜΕΧ σε Α.Ε. αποφασίζουμε: 

Άρθρο 1 

1. Συστηνεται στον ΕΟΜΜΕΧ Α.Ε. σύμφωνα με τη διά- 
ταξη της περίπτωσης (γ) της παραγρ. 19 του άρθρου 8 
του Ν.2601/98, Γνωμοδοτική Επιτροπή, μέλη της οποίας 
είναι: 

1. ΟΔιευθύνων Σύμβουλος του ΕΟΜΜΕΧ Α.Ε. 

II. Ο Προϊστάμενος της Δ/νσης Χρηματοπιστωτικών Ενι- 
σχύσεωντου ΕΟΜΜΕΧ Α.Ε. 

III. Ο Προϊστάμενος του τμήματος Α’ Αξιολόγησης Ε¬ 
πενδύσεων της Διεύθυνσης Χρηματοδοτικών Ενισχύσε¬ 
ων του ΕΟΜΜΕΧ Α.Ε. 

IV. Ο Προϊστάμενος της Δ/νσης Αναπτυξιακού Σχεδια- 
σμού του ΕΟΜΜΕΧ Α.Ε. 

V. Ενας (1) εκπρόσωπος του Υπουργείου Εθνικής Οικο¬ 
νομίας. 

VI. Ενας (1) εκπρόσωπος του Υπουργείου Γεωργίας , ει¬ 
δικός σε θέματα επενδύσεων. 

VII. Ενας (1) εκπρόσωπος της Γ ενικής Γ ραμματείας Βιο¬ 
μηχανίας του Υπουργείου Ανάπτυξης. 

VIII. Ενας (1) εκπρόσωπος, της Γ ενικής Γ ραμματείας Έ¬ 
ρευνας και Τεχνολογίας του Υπουργείου Ανάπτυξης. 

IX. Δύο (2) εμπειρογνώμονες ειδικοί σε θέματα βιοτε¬ 
χνικών επενδύσεων. 

XII. Δύο (2) εκπρόσωποι της Ένωσης Ελληνικών Τραπε¬ 
ζών ειδικοί σε θέματα επενδύσεων. 

2. Της Επιτροπής προεδρεύει ο Διευθύνων Σύμβουλος 
του ΕΟΜΜΕΧ Α.Ε ή ο Αναπληρωτής του. Ως αναπληρω¬ 
τής ορίζεται ο Προϊστάμενος της Δ/νσης Χρηματοδοτι¬ 
κών Ενισχύσεων του ΕΟΜΜΕΧ Α.Ε. 

3. Για κάθε μέλος της Γνωμοδοτικής Επιτροπής του Ε¬ 
ΟΜΜΕΧ Α.Ε δύναται να ορίζεται και αναπληρωτής του. 

Άρθρο 2 

Έργο Γνωμοδοτικής Επιτροπής ΕΟΜΜΕΧ Α.Ε 

Έργο της Γνωμοδοτικής Επιτροπής του ΕΟΜΜΕΧ Α.Ε 
είναι η γνωμοδότηση: 

(1) Για αιτήσεις υπαγωγής στο Ν. 2601/98 επενδύσεων 
ή /και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου νόμου υπο¬ 
βάλλονται στον ΕΟΜΜΕΧ Α.Ε. εξετάζονται από τον ΕΟΜ¬ 
ΜΕΧ Α.Ε και 

2) Για θέματα τροποποίησης αποφάσεων υπαγωγής, ο¬ 
λοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετόχων ή ε¬ 
ταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή /και προγράμμα- 
τα χρηματοδοτικής μίσθωσης εξοπλσιμού που έχουν 
υπαχθεί στο Ν. 2601/98 ή στο Ν. 1892/90, για την υπαγω¬ 
γή των οποίων έχει γνωμοδοτήσει η Γνωμοδοτική Επιτρο¬ 
πή της παρούσας απόφασης ή η αντίστοιχη Γνωμοδοτική 
Επιτροπή του Ν. 1892/90. 

3) Γ ια τα θέματα της προηγούμενης παραγράφου (2) 
που έχουν υπαχθεί σε προγενέστερους αναπτυξιακούς 
νόμους, εφόσον οι φάκελοι των επενδύσεων αυτών είναι 
της αρμοδιότητας του ΕΟΜΜΕΧ Α.Ε. και εξακολουθούν 
να τηρούνται σ’ αυτόν. 

Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Χρηματοδοτικών Ενισχύσεων του ΕΟΜΜΕΧ Α.Ε. 

(2) Η Δ/νση Χρηματοπιστωτικών Ενισχύσεων συντάσ¬ 
σει για την επιτροπή πλήρεις και αιτιολογημένες εισηγή¬ 
σεις. 

(3) Εισηγητές της Επιτροπής ορίζονται υπάλληλοι του 
ΕΟΜΜΕΧ Α.Ε. χειριστές των θεμάτων. 

(4) Γραμματέας της Επιτροπής καθώς και αναπληρω¬ 
τής βοηθός Γραμματέας, ο οποίος επικουρεί τον γραμ¬ 
ματέα κατά τις συνεδριάσεις, ορίζονται υπάλληλοι του Ε¬ 
ΟΜΜΕΧ Α.Ε. Ο Γραμματέας και ο Αναπληρωτής βοηθός 
Γραμματέας είναι αρμόδιοι για τηντήρηση των πρακτικών 
των συνεδριάσεων και για κάθε γραμματειακή υποστήρι¬ 
ξη που απαιτείται για την ομαλή λειτουργία της Επιτρο¬ 
πής. 

Άρθρο 4 

Κανονισμός Λειτουργίας Γνωμοδοτικής Επιτροπής του 
ΕΟΜΜΕΧ Α.Ε 

(1) Οι συνεδριάσεις της Γνωμοδοτικής Επιτροπής γίνο¬ 
νται στον ΕΟΜΜΕΧ Α.Ε μετά από έγγραφη πρόσκληση 
των μελών της από τον Πρόεδρο, οποιαδήποτε εργάσιμη 
ημέρα εντός ή πέρα από το ωράριο των Δημοσίων Υπη¬ 
ρεσιών. 

(2) Η Επιτροπή γνωμοδοτεί επί των θεμάτων που ειση- 
γείται η Δ/νση Χρηματοδοτικών Ενισχύσεων και τα μέλη 
της δύναται να ενημερώνονται επί όλων των θεμάτων και 
στοιχείων των σχετικών φακέλλων. 

(3) Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια Διάτα¬ 
ξη, η οποία κοινοποιείται στα μέλη με μέριμνα της Γραμ- 
ματείας πριν από τη συνεδρίαση της Επιτροπής, μαζί με 
τα αντίστοιχα εισηγητικά σημειώματα της Υπηρεσίας. 

(4) Ο Γραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο και τον Γραμματέα 
της Επιτροπής. Ο Γ ραμματέας μεριμνά για την κοινοποί¬ 
ηση των Πρακτικών για τις περαιτέρω ενέργειες και έκδο¬ 
ση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον απο τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

(6) Για την εισαγωγή των αιτήσεων υπαγωγής του 
Ν.2601/98 στην Γνωμοδοτική Επιτροπή, τηρείται η από¬ 
λυτη σειρά της προτεραιότητας με την οποία έχουν υπο¬ 
βληθεί οι αιτήσεις αυτές. Είναι δυνατή η ταυτόχρονη ει¬ 
σαγωγή σε συγκεκριμένη συνεδρίαση της Γνωμοδοτικής 
Επιτροπής αιτήσεων υπαγωγής που έχουν υποβληθεί σε 
διαφορετικά χρονικά σημεία εντός του τριμήνου της πε¬ 
ρίπτωσης (α) της παραγράφου 8 του άρθρου 8 του 
Ν.2601 /98, υπό την προϋπόθεση ότι δεν έχει παραληφθεί 
η εισαγωγή καμμιάς αίτησης υπαγωγής που έχει υποβλη¬ 


θεί κατά τον ίδιο ή προγενέστερο χρόνο από το χρόνο υ- 
ποοβολής εκείνων που εισάγονται στη συγκεκριμένη συ¬ 
νεδρίαση. 

(7) Στίς συνεδριάσεις της Επιτροπής είναι δυνατόν να 
καλούνται εκπρόσωποιτων επενδυτικών φορεών, Υπηρε- 
σιώντου Δημοσίου και λοιπών φορέων εφ’ όσον αυτό κρί- 
νεται σκόπιμο για την υποβοήθηση του έργου της Επι¬ 
τροπής. 

Άρθρο 5 

Η συγκρότηση της Γνωμοδοτικής Επιτροπής της πα¬ 
ρούσας απόφασης γίνεται, σύμφωνα με την περίπτωση 
(ζ) της παρ. 19 του άρθρου 8 του Ν.2601 /98 με απόφαση 
του Υπουργού Εθνικής Οικονομίας, μη δημοσιευμένη 
στην Εφημερίδα της Κυβερνησεως. 

Άρθρο 6 

Περιορισμοί και όροι για τα μέλη της Γνωμοδοτικής Ε¬ 
πιτροπής 

(1) Δεν μπορούν να συμμετέχουν στις συνεδριάσεις της 
Γνωμοδοτικής Επιτροπής μέλη που κατά την τελευταία 
5ετία είναι σύμβουλοι ή συμμετέχουν στο εταιρικό ή με¬ 
τοχικό καφάλαιο ή στη διοίκηση επιχειρήσεων ή έχουν κα¬ 
ταρτίσει ή συμμετάσχει στην κατάρτιση μελετών ή ως οι 
εξωτερικοί αξιολογητές έχουν συντάξει την αξιολόγηση 
επενδύσεων, προγραμμάτων χρηματοδοτικής μίσθωσης 
εξοπλισμού ή επιχειρηματικών σχεδίων που κατά την τε¬ 
λευταία 5ετία έχουν υπαχθεί στο Ν. 1892/90 ή στον 
Ν.2601/98 ή έχουν υποβάλλει αίτηση για να υπαχθούν 
στις διατάξεις του Νόμου 2601/98 εφόσον στις συνεδριά¬ 
σεις αυτές εξετάζονται θέματα των επιχειρήσεων αυτών 
ή θέματα άλλων επιχειρήσεων ίδιου ή συναφούς αντικει¬ 
μένου. 

(2) Στα μέλη και τους εισηγητές της Γ νωμοδοτικής Επι¬ 
τροπής εφαρμόζονται οι διατάξεις των άρθρων 6 και επό¬ 
μενα περί υποβολής δήλωσης περιουσιακής κατάστασης 
του Ν.2429/96. 

’Αρθρο 7 

Από τις διατάξεις της παρούσας απόφασης δενπροκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 8 

(1) Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

(2) Η παρούσα απόφαση να δημοσιευθεί στην Εφημε¬ 
ρίδα της Κυβέρνησης (τεύχος Β’). 

(3) Από την έκδοση της κατά το άρθρο 5 της πιο πάνω 
απόφασης συγκρότησης της Γνωμοδοτικής Επιτροπής 
της παρούσας απόφασης, παύουν να ισχύουν οι κανονι¬ 
στικές αποφάσεις σύστασης και συγκρότησης της Γνω¬ 
μοδοτικής Επιτροπής του Ν. 1892/90 που έχουν εκδοθεί 
κατ’ εφαρμογή της περίπτωσης (γ) της παραγράφου (1) 
και της παραγράφου (4) του άρθρου 8 του εν λόγω νόμου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Αυγούστου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1090773/1665/Α0006 (3) 

Καθορισμός των ειδικών προσόντων και των συντελε¬ 
στών βαρύτητας, καθώς και του τρόπου, της διαδικα¬ 
σίας και του οργάνου αξιολόγησης των υποψηφίων ε¬ 
λεγκτών των Περιφερειακών Ελεγκτικών Κέντρων 
(ΠΕΚ) του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.-Τιςδιατάξεις: 

α) Του άρθρου 3 του Ν. 2343/1995 "Αναδιοργάνωση υ¬ 
πηρεσιών του Υπουργείου Οικονομικών και άλλες διατά¬ 
ξεις" (Α' 211). 

β) Του Π.Δ. 280/1997 "Οργάνωση των Ελεγκτικών Κέ¬ 
ντρων" (Α' 203) και 

γ) Του άρθρου 29Α' του Ν. 1558/1985 (Α' 137), όπως 
προστέθηκε με το άρθρο 27 του Ν. 2081/1992 (Α' 27) και 
τροποποιήθηκε με την παρ. 2α του άρθρου 1 του Ν. 
2469/1997 (Α' 38). 

2.- Το γεγονός ότι, από τις διατάξεις της παρούσας α¬ 
πόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Ορίζουμε τα ειδικά προσόντα (κριτήρια) επιλογής των 
ελεγκτώντων Περιφερειακών Ελεγκτικών Κέντρων (ΠΕΚ) 
του Υπουργείου Οικονομικών, τους συντελεστές βαρύτη¬ 
τας αυτών, την κλίμακα βαθμολογίας και τα μόρια για κα¬ 
θένα απ' αυτά, καθώς και τον τρόπο, τη διαδικασία και το 
όργανο αξιολόγησης των παραπάνω ελεγκτών, ως εξής : 

I.- ΤΡΟΠΟΣ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟ¬ 
ΓΗΣ ΕΛΕΓΚΤΩΝ 

α) Οι υποψήφιοι για ελεγκτές ΠΕΚ, πρέπει να υποβά¬ 
λουν σχετική αίτηση και τα απαραίτητα δικαιολογητικά, 
μέσα στο χρόνο που ορίζεται στην οικεία προκήρυξη, συ- 
νοδευόμενη από πλήρες βιογραφικό τους σημείωμα και 
δήλωση περιουσιακής κατάστασης του Ν. 2429/1996 - Α' 
155 (παρ. 13 άρθρ. 3 Ν. 2343/1995). 

Οι υποψήφιοι μπορούν να δηλώσουν με την παραπάνω 
αίτησή τους, την προτίμησή τους για ένα ή περισσότερα 
ΠΕΚ, καθώς και τη σειρά προτίμησης αυτών. Η δήλωση 
προτίμησης δεν είναι δεσμευτική για την Υπηρεσία. 

β) Δικαίωμα συμμετοχής έχουν οι εφοριακοί υπάλληλοι 
ΠΕ, ΤΕ και ΔΕ κατηγορίας, οι οποίοι δεν έχουν τιμωρηθεί 
για ποινικά ή πειθαρχικά παραπτώματα σχετικά με την ε¬ 
κτέλεση των υπηρεσιακών καθηκόντων και κατά το χρόνο 
λήξης της προθεσμίας υποβολής των αιτήσεων, συμπλη¬ 
ρώνουν πέ\πε (5), επτά (7) και δώδεκα (12) έτη τουλάχι¬ 
στον πραγματική υπηρεσία στο Υπουργείο Οικονομικών, 
κατά κατηγορία αντίστοιχα (παρ. 9 και 12 άρθρ. 3 Ν. 
2343/1995). 

γ) Η εξέταση των αιτήσεων και η αξιολόγηση των υπο¬ 
ψηφίων ελεγκτών όλων των ΠΕΚ γίνεται από Επιτροπή, η 
συγκρότηση της οποίας ορίζεται και ανακαθορίζεται με α¬ 
πόφαση του Υπουργού Οικονομικών, που δημοσιεύεται 
στην Εφημερίδα της Κυβερνήσεως. Η παραπάνω Επιτρο¬ 
πή υποστηρίζεται στο έργο της για θέματα που απαιτούν 
ειδικές (τεχνικές κ.λ,π.) γνώσεις, από εμπειρογνώμονες, 
οι οποίοι, ως έκτων ειδικών γνώσεων, της επιστημονικής 
κατάρτισης, της επαγγελματικής απασχόλησης ή πείρας, 
μπορούν να συμβάλλουν στην αποτελεσματικότερη διε¬ 
ξαγωγή του έργου αυτής. 

Με την ίδια ή άλλη απόφαση του ιδίου Υπουργού, ορί¬ 
ζονται τα μέλη της παραπάνω Επιτροπής, καθώς και οι ε¬ 
μπειρογνώμονες υποστήριξης αυτής. 


δ) Η Επιτροπή διενεργεί ειδική προφορική δοκιμασία 
(Ιθδΐ) αξιολόγησης γνώσεων και προσωπικότητας των υ¬ 
ποψηφίων ελεγκτών ΠΕΚ και καταρτίζει ενιαίους πίνακες 
επιτυχόντων, κατά κατηγορία υπαλλήλων ΠΕ, ΤΕ και 
ΔΕ,για όλα τα ΠΕΚ, κατατάσσοντας αυτούς σε σειρά επι¬ 
τυχίας, με βάση το βαθμό επιτυχίας τους στην παραπάνω 
εξέταση και τη συνεκτίμηση των οριζομένων στην παρά¬ 
γραφο II της παρούσας απόφασης ειδικών προσόντων. Η 
σειρά κατάταξης των υποψηφίων στον αντίστοιχο πίνακα 
επιτυχόντων, γίνεται με φθίνουσα κλίμακα βαθμολογίας. 

Σε περίπτωση ισοβαθμίας η σειρά κατάταξης προσδιο¬ 
ρίζεται έπειτα από διενέργεια σχετικής δημόσιας κλήρω¬ 
σης από την παραπάνω Επιτροπή. 

ε) Ο χρόνος διενέργειας του παραπάνω ίθδί αξιολόγη¬ 
σης γνώσεων και προσωπικότητας των υποψηφίων ελε- 
γκτώντων ΠΕΚ, τα απαιτούμενα δικαιολογητικά και ο χρό¬ 
νος υποβολής αυτών, καθώς και ο αριθμός των επιτυχό- 
ντων που θα επιλεγούν ως ελεγκτές των ΠΕΚ., ορίζονται 
στη σχετική προκήρυξη του Υπουργού Οικονομικών.Ως 
τόπος διενέργειας της παραπάνω δοκιμασίας (ίθδί αξιο¬ 
λόγησης) ορίζεται η Αθήνα και η Θεσσαλονίκη. Οι υποψή¬ 
φιοι θα εξεταστούν στο εξεταστικό κέντρο που θα δηλώ¬ 
σουν με την αίτηση για την επιλογή τους ως ελεγκτών 
ΠΕΚ. 

στ) Η προφορική εξέταση (ίθδί αξιολόγησης γνώσεων 
και προσωπικότητας) των υποψηφίων αποσκοπεί στη δια- 
κρίβωση: 

1. Της κατοχής ή μη απ’ αυτούς, των αναγκαίων θεωρη¬ 
τικών και πρακτικών γνώσεων επιστημονικής και επαγ¬ 
γελματικής κατάρτισης και εμπειρίας, σε φορολογικά α¬ 
ντικείμενα και στους τομείς της Λογιστικής και της Ελε¬ 
γκτικής, καθώς και της ευχέρειας εφαρμογής των 
γνώσεων αυτών στη διενέργεια του φορολογικού ελέγ¬ 
χου. 

2. Του χαρακτήρα και της προσωπικότητας γενικά του 
υποψηφίου, περί της κατοχής ή μη απ' αυτόν, των απαι- 
τουμένων προσόντων (όπως κύρος, οξυδέρκεια, ευφυία, 
υπηρεσιακός ζήλος) για την επιτυχή άσκηση των ελεγκτι¬ 
κών του καθηκόντων. 

ζ) Οι πίνακες επιτυχόντων ελεγκτών ΠΕΚ, ισχύουν μέχρι 
την έκδοση νέας προκήρυξης επιλογής ελεγκτών ΠΕΚ και 
από αυτούς καλύπτονται οι δημιουργούμενες στο διά¬ 
στημα αυτό κενές θέσεις ελεγκτών ΠΕΚ. 

η) Σε περίπτωση αδυναμίας πλήρωσης όλων των θέσε¬ 
ων ελεγκτών με τον παραπάνω τρόπο, καθήκοντα ελε¬ 
γκτών είναι δυνατόν να ανατίθενται προσωρινά, με από¬ 
φαση του Υπουργού Οικονομικών, σε υπαλλήλους του Υ¬ 
πουργείου Οικονομικών, που μπορούν να ανταποκριθούν 
στο ανατιθέμενο έργο (παρ. 10 άρθρ. 3του Ν. 2343/1995). 

II.- ΕΙΔΙΚΑ ΠΡΟΣΟΝΤΑ ΕΠΙΛΟΓΗΣ (ΚΡΙΤΗΡΙΑ ΑΞΙΟΛΟ¬ 
ΓΗΣΗΣ) ΕΛΕΓΚΤΩΝ 

Για την επιλογή των ελεγκτών, συνεκτιμώνται και αξιο¬ 
λογούνται και τα εξής ειδικά προσόντα (κριτήρια) των υ¬ 
ποψηφίων: 

α) Ο χρόνος πραγματικής υπηρεσίας στο Υπουργείο Οι¬ 
κονομικών. 

β) Η ικανότητα άσκησης καθηκόντων ελεγκτή ΔΟΥ, σε 
τακτικούς ελέγχους υποθέσεων επιτηδευματιών που τη¬ 
ρούν Π κατηγορίας Βιβλία του ΚΒΣ. 

γ) Η κατοχή μεταπτυχιακών τίτλων σπουδών (ΜΑ3ΤΕΒ) 
ή διδακτορικού διπλώματος, σε θέματα φορολογικά ή λο¬ 
γιστικής ή ελεγκτικής. 

δ) Η συμμετοχή ως εκπαιδευτών σε σεμινάρια ή εκπαι- 

δευτικά προγράμματα, σε γνωστικά αντικείμενα της 
προηγούμενης περίπτωσης. 

ε) Η επιτυχής παρακολούθηση και περάτωση εκπαιδευ¬ 
τικών προγραμμάτων επιμόρφωσης και επαγγελματικής 
κατάρτισης ή σεμιναρίων, σε γνωστικά αντικείμενα της 
περίπτωσης γ' της παρούσας. 

στ) Η συμμετοχή σε συλλογικά όργανα (Ομάδες εργα¬ 
σίας, επιτροπές, συντονιστικές επιτροπές κλπ.) ή έργα α¬ 
νάπτυξης ελεγκτικών προτύπων, διαδικασιών, τεχνικών 
και επαληθεύσεων. 

ζ) Η άριστη γνώση ξένης γλώσσας, εξ αυτών που ανα¬ 
γνωρίζονται ως επίσημες γλώσσες των χωρών - μελών 
της Ευρωπαϊκής Ένωσης, επιπέδου ΡΒΟΡΙΟΙΕΝΟΥ για 
την Αγγλική ή αντιστοίχου επιπέδου για άλλες γλώσσες, 
αποδεικνυόμενη από σχετικό τίτλο. 

Για τους κατόχους τίτλων σπουδών σχολών του εξωτε¬ 


ρικού, αρκεί ο τίτλος σπουδών, με την προϋπόθεση ότι, εί¬ 
ναι διετούς φοίτησης τουλάχιστον και αποδεικνύεται η 
παραμονή τους στο εξωτερικό για ίσο χρονικό διάστημα. 

η) Η γνώση χρήσης ηλεκτρονικών υπολογιστών και προ¬ 
γραμμάτων μηχανογραφικών εφαρμογών που χρησιμο¬ 
ποιούνται ή αναπτύσσονται στο Υπουργείο Οικονομικών 
ή είναι χρήσιμα για τη άσκηση του έργου των ελεγκτών. 

θ) Η συγγραφική δράση σε φορολογικά αντικείμενα, 
που αποδεικνύεται από σχετικές εκδόσεις βιβλίων ή δη¬ 
μοσιεύσεις μελετών σε επίσημες και ευρείας κυκλοφο¬ 
ρίας εφημερίδες ή περιοδικά. 

III.- ΣΥΝΤΕΛΕΣΤΕΣ ΒΑΡΥΤΗΤΑΣ- ΜΟΡΙΑ 
1.- Οι συντελεστές βαρύτητας, η κλίμακα βαθμολογίας 
και τα μόρια για κάθε ένα από τα κριτήρια και το ίθδί της 
προηγούμενης παραγράφου της παρούσας, ορίζονται, 
ως εξής: 

Α/Α 

ΑΝΤΙΚΕΙΜΕΝΟ- 

ΚΡΙΤΗΡΙΑ ΑΞΙΟΛΟΓΗΣΗΣ 

ΚΛΙΜΑΚΑ 

ΒΑΘΜΟ¬ 

ΛΟΓΙΑΣ 

ΣΥΝΤΕ¬ 

ΛΕΣΤΗΣ 

ΒΑΡΥ¬ 

ΤΗΤΑΣ 

ΜΟΡΙΑ 

ΑΝΩΤΑΤΟ 

ΟΡΙΟ 

ΜΟΡΙΩΝ 

1. 

Ειδική δοκιμασία{ΐ€5ΐ) 
αξιολόγησης γνώσεων και 
π ροσωπι κότητας 

0*100 

0,45 


45 

2. 

Χρόνος πραγματικής υπηρεσίας 

Για κάθε έτος 

- 

0,30 


.) 

3. 

Ασκηση καθηκόντων ελεγκτή 

Για κάθε έτος 

- 

2 


24 

4 

Διδακτορικό δίπλωμα 

- 


4 

4 

5. 

Συμμετοχή ως εκπαιδευτής 

Ανά μία (1) εκπαιδευτική ώρα 

- 

0,5 


3 

6. 

Εκπαιδευτικά προγράμματα 
ή σεμινάρια 

Για κάθε μήνα συνολική διάρκεια 

- 

0,5 


2 

7. 

Συμμετοχή σε συλλογικά όργανα 
ή έργα ανάπτυξης ελεγκτικών 

προτύπων,διαδικασιών,τεχνικών 
επαληθεύσεων 

* 

2 


2 

8. 

Γνώση ξένης γλώσσας 

- 

3 


3 

9. 

Γνώση χρήσης Η/Υ και 
προγραμμάτων μηχανογραφικών 
εφαρμογών: 

α) Προγράμματα λογιστικής 

επιχειρήσεων 

β) Πρόγραμμα συστήματος 

Ε5ΚΟΚΤ 

γ) Αλλα προγράμματα (όπως 
ν/Ο&Ό, ΕΧΟΕΓ, ^ΙΝΌΟννδ 
κλπ.) 



6 

3 

2 

6 

3 

2 

10. 

Συγγραφική δράση : 
α) Έκδοση βιβλίων 
β) Δημοσιεύσεις μελετών 

- 


2 

1 

2 

1 

ΣΥΝΟΔΟΝ 

100 

2. - Για τα κριτήρια του χρόνου πραγματικής υπηρεσίας 
στο Υπουργείο Οικονομικών και άσκησης καθηκόντων ε¬ 
λεγκτή ΔΟΥ, οι συντελεστές βαρύτητας για χρονικό διά¬ 
στημα μικρότερο του έτους, υπολογίζονται σε τόσα δω¬ 
δέκατα, όσοι είναι οι μήνες πραγματικής υπηρεσίας ή ά¬ 
σκησης καθηκόντων ελεγκτή κατά περίπτωση. 

3. - Γ ια το κριτήριο άσκησης καθηκόντων ελεγκτή, ο υ¬ 
ποψήφιος συνυποβάλλει με την αίτηση συμμετοχής του 
και μία κατάσταση διενεργηθέντων τακτικών φορολογι¬ 
κών ελέγχων σε δέκα (10) ή και περισσότερες υποθέσεις 
επιχειρήσεων, που τηρούν βιβλία Γ κατηγορίας του ΚΒΣ, 
στην οποία αναφέρονται απαραίτητα η ελεγχθείσα επι¬ 
χείρηση, το έτος διενέργειας του ελέγχου και η αρμόδια 
ΔΟΥ. Σε περίπτωση διενέργειας τακτικών φορολογικών ε¬ 
λέγχων σε λιγότερες από δέκα (10) επιχειρήσεις, ο συ¬ 
ντελεστής βαρύτητας για κάθε έτος άσκησης καθηκό¬ 
ντων ελεγκτή, υπολογίζεται σε τόσα δέκατα, όσες είναι οι 
ελεχθείσες ως άνω υποθέσεις. 

Ο χρόνος άσκησης καθηκόντων προϊσταμένου Δ.Ο.Υ 
και προϊσταμένου Τμήματος Ελέγχου, υπολογίζεται ως 
χρόνος άσκησης καθηκόντων ελεγκτή ΔΟΥ, κατά τ’ ανω¬ 
τέρω. 

4. - Πάτο κριτήριο του μετοπτυχιακού τίτλου σπουδών 
ή διδακτορικού διπλώματος λαμβάνεται υπόψη μόνον έ¬ 
νας μεταπτυχιακός τίτλος ή διδακτορικό δίπλωμα, που α¬ 
ξιολογείται με 4 μόρια το διδακτορικό δίπλωμα και 2 μό¬ 
ρια το μεταπτυχιακό δίπλωμα (ΜΑ5ΤΕΒ). 

5. - Επιτυχόντες θεωρούνται οι υποψήφιοι που συγκέ¬ 
ντρωσαν συνολική βαθμολογία 51 μορίων (συντελεστών) 
και άνω. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΠΝΙΟΥ 

- ♦ - 

Αριθ. 1090550/1026/Α0014 (4) 

Παράταση προθεσμιών υποβολής δηλώσεων και απόδο¬ 
σης φόρων, εισφορών και τελών στη Δ.Ο.Υ. ΙΒ Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του αρ. 22 του 
Ν. 2020/1992 (ΦΕΚ34 Α). 

2. Τις παρακάτω διατάξεις του Ν. 1642/86 όπως ισχύ¬ 
ουν. 

α) της παραγράφου 9 του άρθρου 31 

β) της παραγράφου 3 του άρθρου 58 

γ) της παραγράφου 5 του άρθρου 58α 

3. Τις διατάξεις του Ν. 2238/1994 (ΦΕΚ 151 Α) 

4. Τις δυσχέρειες που δημιουργούνται στους φορολο¬ 
γούμενους της ΙΒ' ΔΟΥ Αθηνών για την εκπλήρωση των 
φορολογικών τους υποχρεώσεων κατά τις ημερομηνίες 
20 έως και 23 Ιουλίου 1998 λόγω των αναγκαίων εργα¬ 
σιών μετεστέγασης της παραπάνω ΔΟΥ. 

5. Την κοινή απόφαση του Πρωθυπουργού και του Υ¬ 
πουργού Οικονομικών 1107147/1239/0006Α/4.10.96 
(ΦΕΚ922 Β). 

6. Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 


Παρατείνουμε μέχρι 24 Ιουλίου 1998 την προθεσμία υ¬ 
ποβολής δηλώσεων και απόδοσης φόρων, εισφορών και 
τελών στη Δ.Ο.Υ. ΙΒ Αθηνώνπου κανονικά λήγουν στις 20, 
21, 22 και 23 Ιουλίου 1998. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθμ. Αία/οικ.9793/98 (5) 

Τροποποίηση - συμπλήρωση του εσωτερικού κανονισμού 
λειτουργίας του Γενικού Περιφερειακού Νοσοκομείου 
Παπαγεωργίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Την από 24-5-91 σύμβαση μεταξύ του Ελληνικού Δη¬ 
μοσίου και του Ιδρύματος με την επωνυμία «Ίδρυμα Πα¬ 
παγεωργίου», η οποία κυρώθηκε με τον Ν. 1964/91 ΦΕΚ 
146/Α/91. 

2. Την από 3-11-97 Σύμβαση μεταξύ του Ελληνικού Δη¬ 
μοσίου και του «Ιδρύματος Παπαγεωργίου» με την οποία 
τροποποιείται η από 24-5-91 όμοια σύμβαση που κυρώ¬ 
θηκε με το Ν. 1964/91 (ΦΕΚ 146/Α/91) και κυρώθηκε με το 
Ν. 2618 ΦΕΚ 128/Α/16-6-98. 

3. Τις διατάξεις του άρθρου 1 παρ.2 του Ν.2469/97 
(ΦΕΚ/30/Α/97) και το γεγονός ότι από τις διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού 

4. Την αριθμ Α1 α/8342/98 (ΦΕΚ 711 Β/98) Κοινή Υπουρ¬ 
γική Απόφαση «Εγκριση Εσωτερικού Κανονισμού Λει¬ 
τουργίας του ΓΠΝΠ» 

5. Την αριθμ 1107147/1239/0067/96 (ΦΕΚ 922 Β/96) α¬ 
πόφαση ανάθεσης αρμοδιοτήτων στον Υφυπουργό Οικο¬ 
νομικών, αποφασίζουμε: 

Τροποποιούμε και συμπληρώνουμε την αριθ. 
Α1 α/8342/98 (ΦΕΚ 711/Β/98) κοινή υπουργική απόφαση 
«Εγκριση του εσωτερικού κανονισμού λειτουργίας του 
Γ.Π.Ν.Π. Παπαγεωργίου», ως ακολούθως: 

1. Στο άρθρο 3 «Έσοδα» προστίθεται στηνπαρ 3 εδάφιο 
ως ακολούθως: «Έσοδα από ιατρικές πράξεις που δεν 
έχουν κοστολογηθεί κατάτην κείμενη νομοθεσία, εφόσον 
έχει ζητηθεί από το Δ.Σ η κοστολόγησή τους από το Υ¬ 
πουργείο Υγείας και Πρόνοιας». 

2. Στο άρθρο 9 «Αρμοδιότητες ΔΣ» προστίθενται οι α¬ 
κόλουθοι 2 παράγραφοι: «16. Το ΔΣ προσλαμβάνει και α¬ 
πολύει το πάσης φύσεως προσωπικό πλην του ιατρικού 
μέσα στα πλαίσια του προϋπολογισμού. 

17.Το Δ.Σ. εισηγείται στον Υπ. Υγείας και Πρόνοιας την 
κοστολόγηση ιατρικών πράξεων που δεν έχουν κοστολο¬ 
γηθεί κατά τις ισχύουσες διατάξεις.» 

3. Οι παράγραφοι 1 και 3του άρθρου 11 «Γενικός Δ/ντής 
- Αρμοδιότητες του Γ εν Δ/ντή» αντικαθίστανται ως κατω¬ 
τέρω: 

«1 Στο Νοσοκομείο συνιστάται θέση Γενικού Δ/ντή. Ο 
Γενικός Δ/ντής του ΓΠΝΠ είναι πλήρους και αποκλειστι¬ 
κής απασχόλησης και προσλαμβάνεται από το ΔΣ με σύμ¬ 
βαση ορισμένου χρόνου για 5 έτη που μπορεί να ανανεώ¬ 
νεται. Η ανανέωση της θητείας του γίνεται μετά από πρό- 

τάση του ΔΣ εφαρμοζόμενων των διατάξεων του άρθρου 
17 του Ν 2519/97. Με αιτιολογημένη εισήγηση του το ΔΣ 
μπορεί να ζητήσει από τον Υπουργό Υγείας και Πρόνοιας 
την διακοπή της συνεργασίας του Γενικού Δ/ντη μετο Νο¬ 
σοκομείο. Τόσο για τη διαδικασία πρόσληψης όσο και για 
τη διαδικασία ανανέωσης της θητείας του Γενικού Δ/ντη 
εφαρμόζονται οι διατάξεις του άρθρου 17 του Ν 2519/97» 

3. Με απόφαση των Υπουργών Υγείας και Πρόνοιας και 
Οικονομικών μετά από πρόταση του ΔΣ καθορίζονται οι 
μηνιαίες αποδοχές του Γενικού Δ/ντη οι οποίες είναι ανά¬ 
λογες με τις αποδοχές των Γ ενικών Δ/ντών αντίστοιχων 
Νοσοκομείων του ΕΣΥ». 

Επίσης στο ίδιο άρθρο η παράγραφος 17 καταργείται. 

4. Στο άρθρο 13 αντικαθίσταται ο τίτλος ως ακολούθως: 

«ΑΡΘΡΟ 13 ΣΥΜΒΟΥΛΙΟ ΔΙΕΥΘΥΝΤΩΝ» 

και όπου στις διατάξεις της τροποποιούμενης απόφασης 
αναφέρεται «Συντονιστική Επιτροπή» αντικαθίσταται με 
« Συμβούλιο Διευθυντών». 

Επίσης στο ίδιο άρθρο το πρώτο εδάφιο της παρ 7 αντι¬ 
καθίσταται ως εξής: «Στις συνεδριάσεις του Συμβουλίου 
Δ/ντών δύναται να παρίσταται ο Πρόεδρος του Νοσοκο¬ 
μείου ή και ο Αντιπρόεδρος». 

5. Στο άρθρο 18 «Εγκατάσταση Πανεπιστημιακών Κλινι¬ 
κών - Ειδικών Μονάδων - Εργαστηρίων» προστίθεται πα¬ 
ράγραφος ως ακολούθως: 

«3. Το προσωπικό ΔΕΠ που στελεχώνει τις Πανεπιστη¬ 
μιακές Κλινικές, Μονάδες και Εργαστήρια που εγκαθί¬ 
στανται στο ΓΠΝΠ δύναται μετά από συμφωνία του ιατρι¬ 
κού τμήματος του Πανεπιστημίου Θεσ/κης και του ΔΣ του 
Νοσοκομείου να είναι πλήρους και αποκλειστικής απα¬ 
σχόλησης». 


6. Η παρ 3του άρθρου 34 «Προσλήψεις προσωπικού» α¬ 
ντικαθίσταται ως ακολούθως: 

« 3. Η επιλογή του λοιπού (Νοσηλευτικού, Διοικητικού, 
Παραϊατρικού και λοιπά) προσωπικού του Νοσοκομείου 
γίνεται σύμφωνα με τις διατάξεις του αρ 18 του Ν 2190/94 
όπως ισχύει εκάστοτε, ύστερα από προκήρυξη του ΔΣ 
του Νοσοκομείου. Η προκήρυξη δημοσιεύεται ολόκληρη 
στην Εφημερίδα της Κυβερνήσεως (τεύχος προκηρύξε- 
ως ΑΣΕΠ) και περίληψη της σε δύο (2) τουλάχιστον εφη¬ 
μερίδες των Αθηνών και της Θεσ/κης. Τόσο η προκήρυξη 
όσο και ο βάσει αυτής συντασσόμενος επίσης από το ΔΣ 
του Νοσοκομείου πίνακας επιλογής και κατατάξεως των 
υποψηφίων, αποστέλλονται στο ΑΣΕΠ, το οποίο ασκεί αυ- 
τεπαγγέλτως ή κατ’ ένσταση των ενδιαφερομένων έλεγ¬ 
χο κάτ’ εφαρμογή της νομοθεσίας που ισχύει εκάστοτε 
για αυτό». 

7. Στο άρθρο 36 «Στελέχωση των Υπηρεσιών Διοικητι¬ 
κής - Τεχνικής - Οικονομικής - Πληροφορικής - Ποιοτικού 
Ελέγχου» προστίθενται: 

α. Στον κλάδο ΤΕ Τεχνολογικών Εφαρμογών εδάφιο ως 
εξής: «Η κατανομή των θέσεων σε ειδικότητες του παρα¬ 
πάνω κλάδου γίνεται κάθε φορά με την απόφαση προκύ- 
ρηξης αυτών και 

β. Στο κλάδο ΔΕ Τεχνικού προστίθεται στις ειδικότητες 
μετά τη λέξη Εργοδηγός η φράση ” και άλλες συναφείς ει¬ 
δικότητες». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1998 

Ο ΥΦΥΠ. ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



